पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। वैशाली नगर में आम्रपाली सर्किल के पास बुधवार सुबह पांच बजे गौतम मार्ग स्थित इलाहाबाद बैंक में यूपीएस सिस्टम के शॉर्ट सर्किट होने से बैट्रियों में आग लग गई। आग से बैक में फर्नीचर, कंम्प्यूटर, एसी, स्टेशनरी और रिकॉर्ड के रजिस्टर जल गए। घटना की सूचना मिलने पर वैशाली नगर थाना पुलिस और अग्निशमन की चार दमकलों ने डेढ़ घटें में आग पर काबू पाया। बैंक में रखे 5 लाख रुपए और तीन सौ लॉकर सुरक्षित है। बैंक के खाताधारकों को अंबाबाड़ी शाखा में लेन देन की सुविधा मुहैया करवाई गई है।
सब इंस्पेक्टर रतन सिंह तंवर ने बताया कि दो मंजिला बिल्डिंग के ग्राउंड फ्लोर पर स्थित बैंक में सुबह पांच बजे आग लग गई। बैंक के पड़ोस में स्थित गेस्ट हाउस के चौकीदार ने खिड़कियों से धुंआ निकलता देखकर पुलिस व बैंक मैनेजर के.एल. मीणा को सूचना दी।उन्होंने बैंक के मुख्य गेट का ताला खोला। इस दौरान बैंक में आग काफी फैल चुकी थी।
चीफ फायर ऑफिसर जगदीश फुलवारी मौके पर पहुंचे। आग बैंक के मैन-गेट तक फैलने के कारण दमकल कर्मी अंदर नहीं घुस पाए। दमकल कर्मियों और पुलिस ने मिलकर बैंक की खिड़कियों के शीशे तोडकर बाहर से पानी डालना शुरू किया। करीब दो घंटे में चार दमकलों ने आग पर काबू पाया गया।
यूपीएस में शॉर्ट सर्किट से लगी आग
ब्रांच मैनेजर केएल मीणा ने बताया कि बैंक के अंदर पीछे की ओर रखे यूपीएस में शॉर्ट सर्किट होने से एक के बाद एक आठ बैट्रियों में आग लग गई। आग के फैलने से बैक में फर्नीचर, कंम्प्यूटर, एसी, स्टेशनरी और रिकॉर्ड के रजिस्टर जल गए। आग से स्ट्रांग रूम पर कोई असर नहीं हुआ। उसमें रखे पांच लाख रुपए और तीन सौ लॉकर सुरक्षित है।
शॉर्ट सर्किट से लगी आग: स्थानीय लोगों ने पुलिस को बताया कि बरसात के बाद से ही यहां बार-बार लाइट जा रही थी। रात्रि में विद्युतकर्मी बिजली लाइन दुरुस्त करने भी आए थे। सुबह-सुबह बैंक में से धुंआ उठता देख लोगों को आग का पता चला। पुलिस भी आग का संभवत: कारण शॉर्ट सर्किट मान रही है। पुलिस का कहना है कि बैंक में रखा इनवर्टर व उसके पास चार्ज हो रही बैट्री में भी आग लगी है। इसलिए यह भी माना जा रहा है कि इनवर्टर से भी शॉर्ट सर्किट हो सकता है।
रिकॉर्ड जलकर राख, कैश बच गया: आग की सूचना पर बैंक प्रबंधन भी मौके पर पहुंच गया था। फिलहाल बैंक की ओर से पुलिस को नुकसान की सटीक जानकारी नहीं दी गई है। बैंक में लगा फर्नीचर, पंखे, एसी व अन्य सामान के साथ रिकॉर्ड जलने की बात सामने आई है। गनीमत यह रही कि बैंक में रखा कैश आग से बच गया। सभी लॉकरों के भी सुरक्षित होने की बात कही जा रही है।
दो घंटे की मशक्कत के बाद आग पर काबू: पुलिस ने बताया कि घटना की सूचना के साथ ही कुछ देर में अग्निशमन की टीम भी मौके पर पहुंच गई थी। आग बुझाने के लिए चार दमकलें लगाई गई थीं। करीब दो घंटे की मशक्कत के बाद आग पर काबू पाया जा सका।
Photo: Rajkumar Sharma
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mag_Deva hin_Deva hin_Deva hin_Deva hin_Deva zho_Hans zho_Hant eng_Latn